Анемари Бострьом
Аз бях дете, когато те открих…

Превод от немски: Венцеслав Константинов, —

chitanka.info

Аз бях дете, когато те открих,

не знаех как пред теб да проговоря,

със своя детски свят се разделих,

но първа стъпка не посмях да сторя.

Ти зърна погледа ми неуверен.

Копнежът, с който исках да се боря,

спря моя смях, направи прекомерен

възторга и плача ми неуморен.

Преди бе всеки кълн недостоверен,

понеже спеше в свят неплодотворен.

Ти сипна пак звездите в небесата,

ти сгря мечтите ми да пуснат корен,

от твойта пръст роди се кълн в земята.

1947

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.